Tobe Hooper
William Tobe Hooper (25. tammikuuta 1943 Austin, Texas – 26. elokuuta 2017 Sherman Oaks, Los Angeles, Kalifornia) oli yhdysvaltalainen elokuvaohjaaja, joka tunnetaan varsinkin kauhuelokuvistaan. Hänen elokuviaan olivat muun muassa "Texasin moottorisahamurhat" (1974) ja sen jatko-osa "Texasin moottorisahamurhat 2" (1986), "Salem’s Lot – kauhujen kaupunki" (1979), "Poltergeist" (1982), "Tappava yhteys" (1985) ja "Toolbox Murders" (2004).
Booboo Stewart
Nils Allen Stewart, Jr., tunnettu nimellä Booboo Stewart, (s. 21. tammikuuta 1994 Beverly Hills, Kalifornia) on yhdysvaltalainen laulaja, tanssija, näyttelijä ja kamppailulajin harrastaja. Hän on tullut tunnetuksi Stephenie Meyerin Houkutus-kirjasarjaan pohjautuvissa elokuvissa "Twilight – Epäilys" (2010) ja "Twilight – Aamunkoi" osa 1 (2011) ja 2 (2012).